b'\n_START_ARTICLE_\nSkjeberg presteg\xc3\xa5rd\n_START_PARAGRAPH_\nSkjeberg presteg\xc3\xa5rd er en presteg\xc3\xa5rd tilh\xc3\xb8rende Skjeberg kirke, og ligger like ved kirken. Presteg\xc3\xa5rden er fra 1700-tallet og fredet ved vedtak ved kulturminneloven. Bygningene best\xc3\xa5r av \xc3\xa9n hovedbygning og to fl\xc3\xb8yer, hvorav den ene (\xc3\xb8stfl\xc3\xb8yen) er tilknyttet hovedbygningen. Vestfl\xc3\xb8yen var ogs\xc3\xa5 opprinnelig slik, men ble flyttet i 1806. G\xc3\xa5rden har fortsatt g\xc3\xa5rdsdrift, og drives som et forpakningsbruk._NEWLINE_I overgangen mars/april 1716 ble presteg\xc3\xa5rden brukt som hovedkvarter for svenske styrker under ledelse av generall\xc3\xb6jtnant von Aschenberg._NEWLINE_Hagen til presteg\xc3\xa5rden er en barokkhage, grunnlagt etter krigen i 1716 av presten Andreas Weideman.'